گو حضرت عبد اللہ ابن ام مکتومؓ اپنی معذوری کے باعث اکثر جہاد کے شرف سے محروم رہتے تھے؛لیکن اس سے بڑھ کر شرف یہ حاصل ہوتا تھا کہ جب آنحضرت ﷺ بہ نفس نفیس اکابر مہاجرین وانصار کے ساتھ کہیں باہر تشریف لے جاتے تو ابن ام مکتومؓ کو جو معذوری کی وجہ سے مدینہ ہی میں رہتے تھے،امامت کی نیابت کا شرف عطا فرماتے تھے ، چنانچہ غزوۂ ابواء ، بواط ، ذوالعسیر ، جہینہ ، سویق ، غطفان ، حمراء الاسد ، نجران ، ذات الرقاع وغیرہ میں ان کو یہ جلیل القدر منصب عطا ہوا ، بدر میں بھی کچھ دنوں اس منصب کے حامل رہے؛لیکن چند روز کے بعد یہ شرف ابو لبابہ کی جانب منتقل ہو گیا ، مجموعی حیثیت سے ان کو 13 مرتبہ آنحضرت ﷺ کی نیابت کا شرف حاصل ہوا ۔
Entity: مدینہ — Type: /location/city, /location